नगर विकास के लिए जिम्मेदार एजेंसी एडीए ने आगरा में इमारतों की ऊंचाई के मानक को और ऊंचा कर दिया है. वह अब मथुरा रोड पर शास्त्रीपुरम हाइट्स के निर्माण की योजना बना रहा है. इसमें 17 मंजिला इमारतें होंगी. आगरा में अधिकतर बहुमंजिली इमारतें या तो फतेहाबाद और शम्साबाद मार्ग के त्रिकोणीय इलाके में स्थित हैं, या फिर दयालबाग और आगरा-मथुरा राजमार्ग पर बनी हैं. इन सभी इलाकों में नया निर्माण हो रहा है और जमीन की कीमत के खासी ऊंची होने के कारण बिल्डर बहुमंजिला इमारतों पर अधिक जोर दे रहे हैं.